**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 20**

**от заседание на Комисия ”Професионална квалификация и**

**информационни технологии”,**

**проведено на 04.08.2025 г.**

Днес, 04.08.2025 г. /понеделник/, от 10:30 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:** **ЗАМ.-ПРЕДСЕДАТЕЛ:****ЧЛЕНОВЕ:** |  **КАЛИНА ЧАПКЪНОВА** **ДАНИЕЛА МАРЧЕВА – отсъства** **ГЕРГАНА МУТАФОВА****БОЯН НОВАНСКИ** **ЙОРДАН СТОЕВ****СЕВДАЛИН МАВРОВ**  |

На заседанието присъстват експертните сътрудници на Комисията: Борислав Нейчев – началник отдел „МРЦИС“ в дирекция „Информационни технологии“ и Анелия Чомакова – началник отдел „ИО“ в дирекция „Информационни технологии“.

***ПО ДНЕВНИЯ РЕД:***

 **1.ОТНОСНО:** Искане от административния ръководител на Районен съд – Тетевен относно закупуване на 3 бр. МФУ.

**Комисия „Професионална квалификация и**

**информационни технологии”**

**Р Е Ш И :**

**1.1.** Искането от административния ръководител - председател на Районен съд – Тетевен за закупуване на 3 броя мултифункционални устройства от среден клас на стойност 2 208 лв. с ДДС **е целесъобразно**.

* 1. **Изпраща** решението по т. 1.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност.**

**2.ОТНОСНО:** Искане от административния ръководител на Районен съд – Айтос относно закупуване на 1 бр. климатик за сървърно помещение.

**Комисия „Професионална квалификация и**

**информационни технологии”**

**Р Е Ш И :**

**2.1**. Искането от административния ръководител - председател на Районен съд – Айтос за закупуване на 1 бр. климатик за сървърно помещение с включен монтаж на обща стойност 2499 лв. с ДДС **е целесъобразно.**

 **2.2. Изпраща** решението по т. **2.1,** ведно с мотивиран доклад, на Комисия „Бюджет и финанси“ към Пленума на ВСС, **по компетентност.**

**3.ОТНОСНО:** Искане от административния ръководител на Административен съд – Благоевград относно закупуване на 28 бр. компютърни конфигурации.

**Комисия „Професионална квалификация и**

**информационни технологии”**

**Р Е Ш И :**

**3.1.** Искането от административния ръководител - председател на Административен съд – Благоевград за закупуване на 28 бр. компютърни конфигурации с включени операционни системи на обща стойност **53 340,00 лв. с ДДС е целесъобразно.**

* 1. Изпраща решението по т. 3.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност.**

**4.ОТНОСНО:** Искане от административния ръководител на Районен съд – Царево относно закупуване на 2 бр. скенери и 1 бр. МФУ.

**Комисия „Професионална квалификация и**

**информационни технологии”**

**Р Е Ш И :**

**4.1.** Искането от административния ръководител - председател на Районен съд – Царево за закупуване на 2 броя скенери на стойност **3 298,02 лв. с ДДС е целесъобразно**.

**4.2. ИЗПРАЩА** решението по т. 4.1 ведно с мотивиран доклад на Комисия „Бюджет и финанси“ към Пленума на ВСС, **по компетентност**.

**4.3. ВРЪЩА** искането в частта за отпускане на средства за закупуване на 1 брой мултифункционално устройство на стойност **985 лв. с ДДС** за съобразяване на офертите с утвърдените пределни цени за закупуване на компютърна и периферна техника по протокол №7/22.04.2021 г. на Пленума на Висшия съдебен съвет.

**4.4. ИЗПРАЩА** решението по т. 4.3 на административния ръководител на Районен съд – Царево, за сведение и изпълнение.

**5.ОТНОСНО:** Отговор от „Информационно обслужване“ АД относно издаване на втори електронен подпис за използването на опцията за отдалечен достъп до Единната информационна система на съдилищата.

**Комисия „Професионална квалификация и**

**информационни технологии”**

**Р Е Ш И :**

**5.1. ПРИЕМА** проект на писмо до административния ръководител-председател на Апелативен съд – София.

**5.2. ИЗПРАЩА** писмото по т. 5.1 до административния ръководител-председател на Апелативен съд – София.

**6.ОТНОСНО:** Писмо от министъра на правосъдието относно предоставяне на обобщени данни за 2024 г. за целите на мониторинга на производствата по преструктуриране, несъстоятелност и опрощаване на задължения в изпълнение на чл.29 от Директива (ЕС) 2019/1023 на Европейския парламент и на Съвета от 20 юни 2019 г.

**Комисия „Професионална квалификация и**

**информационни технологии”**

**Р Е Ш И :**

 **6.1.** **ПРИЕМА** проект на писмо до Министерство на правосъдието.

**6.2. ИЗПРАЩА** писмото по т. 6.1 до Министерство на правосъдието.

**7.ОТНОСНО:** Писмо от министъра на правосъдието относно организиране автоматичното предаване на данни и документи по Закона за несъстоятелността на физическите лица от Единната информационна система на съдилищата към Регистъра по несъстоятелност.

**Комисия „Професионална квалификация и**

**информационни технологии”**

**Р Е Ш И :**

**7.1. ИЗПРАЩА** по компетентност на комисия „Съдебна карта, натовареност и съдебна статистика” към съдийската колегия на Висшия съдебен съвет за добавяне на вид група натовареност и точен шифър за въвеждане и предаване на данни към Регистъра по несъстоятелност.

**7.2.** **ИЗПРАЩА** по компетентност на Комисията по правни въпроси към Пленума на Висшия съдебен съвет за предприемане на действия за допълване на Наредба № 9 от 30.10.2023 г. за условията и реда за предоставяне от Висшия съдебен съвет на информацията по чл. 24, параграф 2 от Регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения, приета с решение на Пленума на Висшия съдебен съвет по протокол № 30 от 30.10.2023 г., обнародвана ДВ бр. 93 от 07.11.2023 г., във връзка с приетия от Народното събрание Закон за несъстоятелност на физическите лица (ЗНФЛ), обн. ДВ, бр. 54 от 4 юли 2025 г., в сила от 8 юли 2025 г., и разпоредбите на §3 от Заключителните разпоредби.

**8.ОТНОСНО:** Отговор от „Информационно обслужване“ АД във връзка с молба от съдии от Софийски апелативен съд относно случайното разпределение на дела в Единната информационна система на съдилищата.

**Комисия „Професионална квалификация и**

**информационни технологии”**

**Р Е Ш И :**

**8.1. ПРИЕМА ЗА СВЕДЕНИЕ** полученото становище от „Инфомационно Обслужване“ АД относно разпределението на дела в Единната информационна система на съдилищата.

**8.2.** **ИЗПРАЩА** полученото становище от „Информационно Обслужване“ АД относно разпределението на дела в Единната информационна система на съдилищата към съдия Анелия Маркова, съдия Величка Борилова, съдия Зорница Гладилова, с копие до г-жа Даниела Дончева – председател на Софийски Апелативен съд.

 **ПРЕДСЕДАТЕЛ НА КОМИСИЯ**

**”ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”: /п/**

**КАЛИНА ЧАПКЪНОВА**

**ЧЛЕНОВЕ:**

**ГЕРГАНА МУТАФОВА: /п/**

 **БОЯН НОВАНСКИ: /п/**

 **ЙОРДАН СТОЕВ: /п/**

 **СЕВДАЛИН МАВРОВ: /п/**